**ÚPRAVA**

## A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA

1. Kritériom na vyhodnotenie ponúk je **najnižšia cena,** t. j. **najnižšia cena za predmet zákazky,** ktorá bude obsahovať všetky náklady súvisiace s predmetom zákazky ~~bez zákonného poplatku~~, vypočítaná a vyjadrená v eurách a centoch bez DPH zaokrúhlená na dve (2) desatinné miesta (zaokrúhľuje sa matematicky).
2. Vlastný návrh na plnenie kritérií uchádzač uvedie do dokumentu „**Návrh na plnenie kritérií**“, ktorý tvorí prílohu tohto dokumentu.
3. Obstarávateľ zostaví poradie ponúk tak, že zoradí ponuky podľa stanoveného kritériá od najnižšej po najvyššiu.
4. Uchádzačom na prvom mieste sa stane uchádzač, ktorý ponúkne najnižšiu cenu za predmet zákazky. Poradie ostatných uchádzačov sa stanoví podľa výšky ponúknutej ceny za predmet zákazky od najnižšej po najvyššiu.
5. Cena za obstarávaný predmet zákazky musí byť stanovená podľa zákona Národnej rady Slovenskej republiky č. 18/1996 Z. z. o cenách v znení neskorších predpisov   
   a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
6. Do konečnej ceny, ktorá bude zmluvnou cenou, musia byť započítané všetky výdavky uchádzača súvisiace s realizáciou predmetu zákazky podľa požiadaviek uvedených v opise predmetu zákazky a v zmluve o odbere, preprave a spracovaní odpadu (ďalej len „zmluva“), ktorá je prílohou súťažných podkladov. Záujemca je pred predložením svojej ponuky a pri určovaní ceny povinný vziať do úvahy všetko, čo je nevyhnutné na úplné a riadne plnenie zmluvy, pričom do svojej ceny zahrnie všetky náklady spojené s plnením predmetu zákazky.
7. Ak uchádzač nie je platcom DPH, na túto skutočnosť upozorní obstarávateľa v dokumente „Návrh na plnenie kritérií“.Ak uchádzač nie je platcom DPH, ním uvedená cena bude považovaná za konečnú aj v prípade, ak by sa počas plnenia predmetu zákazky stal platiteľom DPH. V prípade, ak uchádzač je platiteľom DPH, avšak jeho sídlo je v inom členskom štáte EÚ alebo sídli mimo EÚ, uvedie v ponuke cenu, ktorá bude rozdelená na ním navrhovanú cenu bez DPH, výšku DPH a cenu s DPH podľa slovenských všeobecne záväzných právnych predpisov (sadzba DPH 20%), aj keď samotnú DPH nebude v súlade s komunitárnym právom fakturovať.

Príloha č. 1 – Návrh na plnenie kritérií – upravená tabuľka

Príloha č. 1 súťažných podkladov časti A.3 Kritériá na vyhodnotenie ponúk

**NÁVRH NA PLNENIE KRITÉRIÍ**

|  |
| --- |
| ***Obchodné meno alebo názov***  ***uchádzača:*** ........................................................................  ***Adresa podnikania/sídlo uchádzača*** ........................................................................  ***IČO:***  ....................................................................... |

Tabuľka: Návrh na plnenie kritérií

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P.č.** | **Názov predmetu zákazky** | **Merná jednotka**  **(MJ)** | **Cena za zber, zhodnotenie/ zneškodnenie odpadu za MJ v EUR bez DPH** | **Zákonný poplatok za MJ \*** | **Cena za prepravu za MJ v EUR bez DPH** | **Počet MJ** | **Cena celkom v EUR bez DPH bez poplatku** | **Cena celkom v EUR bez DPH plus zákonný poplatok**  **/KRITÉRIUM HODNOTENIA/** |
| 1. | **Zabezpečenie nakladania s odpadom (škvara)** | tona |  |  |  | 140 000 |  |  |

*Poznámka:*

Kritérium na vyhodnotenie ponúk: najnižšia cena za predmet zákazky v EUR bez DPH.

Cena uvedená uchádzačom obsahuje všetky náklady, ktoré uchádzačovi vzniknú v súvislosti s plnením predmetnej zákazky počas trvania zmluvy.

\*Zákonný poplatok podľa zákona č. 329/2018 Z. z. o poplatkoch za uloženie odpadov a o zmene a doplnení niektorých zákonov v znení neskorších predpisov a nariadenia vlády Slovenskej republiky č. 330/2018 Z. z., ktorým sa ustanovuje výška sadzieb poplatkov za uloženie odpadov a podrobnosti súvisiace s prerozdeľovaním príjmov z poplatkov za uloženie odpadov.

***Požiadavka obstarávateľa***:

* Ak ponuku predkladá skupina fyzických alebo právnických osôb vystupujúcich voči obstarávateľovi spoločne, v záhlaví návrhu na plnenie kritérií musí byť uvedené označenie „SKUPINA“ a v ďalšom riadku pod týmto označením musia byť uvedené obchodné mená, adresy sídiel alebo miest podnikania všetkých členov tejto skupiny.

**Platca DPH**: **áno**  / **nie**

*(uchádzač označí správne zaškrtávacie pole)*

V .................................. dňa ....................

...........................................................................

Meno a priezvisko osoby oprávnenej konať za uchádzača

podpis oprávnenej osoby a odtlačok pečiatky